Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7519

2. Megjegyzés.- A 8.4 megvalósítása terén az államokat bátorítjuk, hogy törekedjenek regionális megállapodásokra, amikor azt célszerűnek tartják. Az adatok elemzése – megelőző intézkedések 8.6 A baleset és esemény adatnyilvántartó rendszert, illetve eseményjelentő rendszert kialakító állam elemezze a baleset/eseményjelentésekben és az adatnyilvántartásban szereplő információkat, hogy megállapítsa, szükséges-e megelőző intézkedés kiadása. Megjegyzés.- A kivizsgált balesetek és események zárójelentései tartalmazhatnak további olyan információkat, amelyekre megelőző intézkedések alapozhatók. 8.7 Ajánlás.- Ha az adatnyilvántartásában szereplő információ elemzése során az állam megítélése szerint más államok érdeklődésére számot tartó biztonsági témára bukkan, az ilyen biztonsági információkat az állam a lehető leggyorsabban továbbítsa a többi állam részére. 8.8 Ajánlás.- A baleset és esemény kivizsgálásból származó biztonsági ajánlások mellett biztonsági ajánlások egyéb forrásokból is eredhetnek, ideértve a biztonsági tanulmányokat is. Más állam bármely szervezetének küldött biztonsági ajánlást az illető állam kivizsgáló hatósága részére is meg kell küldeni. Biztonsági információ cseréje 8.9 Ajánlás.- Az államok támogassák a légiközlekedési rendszer minden felhasználóját összekötő biztonsági információelosztó hálózat felállítását és segítsék elő a tényleges és lehetséges biztonsági hiányosságokról szóló információk szabad cseréjét.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes